Opatrenie
Ministerstva financií Slovenskej republiky
z 12. augusta 2003,
ktorým sa ustanovujú  podrobnosti o postupoch účtovania a rámcovej účtovej osnove pre Fond národného majetku Slovenskej republiky

   Referent: Ing. Helena Ivaničová, RO  tel:59583131		Číslo:  14875/2003-92
	       Ing. Mária Horváthová,     tel.:  59583139	

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve (ďalej len „zákon“) ustanovuje:
§ 1	
					Základné ustanovenie

(1) Týmto opatrením sa ustanovujú podrobnosti o postupoch účtovania  a rámcovej účtovej osnove účtovnej jednotky, ktorou je Fond národného majetku Slovenskej republiky (ďalej len „fond“).
	(2) Rámcová účtová osnova   tvorí prílohu k tomuto opatreniu.	
		
§ 2	
Všeobecné ustanovenie

 V účtovnej jednotke, ktorou je fond, sa účtuje o
a)	hlavnej činnosti, ktorou je prevod majetku štátu  na iné osoby  podľa osobitného predpisu) (ďalej len „privatizácia“),
b)	správnej činnosti, ktorá sa vykonáva  na zabezpečenie hlavnej činnosti.

§ 3	
				Deň uskutočnenia účtovného prípadu

	(1) Dňom uskutočnenia účtovného prípadu je deň  splnenia dodávky,  platby záväzku, inkasa pohľadávky, započítania pohľadávky, postúpenia pohľadávky, prevzatia dlhu, poskytnutia a prijatia preddavku, úhrady úveru alebo pôžičky  poskytnutím nového úveru alebo pôžičky, zistenia manka na majetku, schodku na majetku, prebytku na majetku, škody na majetku, vkladu do obchodnej spoločnosti, pohybu majetku vo vnútri účtovnej jednotky a deň zistenia ďalších skutočností vyplývajúcich z osobitných predpisov alebo z vnútorných podmienok účtovnej jednotky, ktoré sú predmetom účtovníctva a ktoré v účtovnej jednotke nastali a účtovná jednotka má k dispozícii potrebné podklady, ktoré dokumentujú tieto skutočnosti.
(2) Pri nehnuteľnostiach obstaraných na výkon  správnej činnosti fondu na základe  zmluvy, pri ktorých sa  vlastníctvo  nadobúda povolením vkladu do katastra nehnuteľností) a do nadobudnutia vlastníctva nadobúdateľ  nehnuteľnosť užíva, dňom uskutočnenia účtovného prípadu je  deň prevzatia  nehnuteľnosti nadobúdateľom;  u  prevádzajúceho je dňom uskutočnenia účtovného prípadu deň odovzdania nehnuteľnosti.  Ak nebude vklad do katastra nehnuteľností povolený,  účtovné zápisy sa zrušia.

§ 4	
Účtový rozvrh
(1) Účtový rozvrh obsahuje  syntetické účty z rámcovej účtovej osnovy a môže obsahovať účtovnou jednotkou vytvorené syntetické účty majetku a záväzkov nadväzujúce na ekonomický obsah účtovej skupiny, v rámci ktorej vytvorené  syntetické účty dopĺňajú rámcovú účtovú osnovu, pričom k vytvorenému syntetickému účtu sa priradí trojmiestny číselný znak a slovné označenie.
(2) V účtovom rozvrhu sa analytické účty vytvárajú v súlade s § 5.
§ 5	
Vytváranie analytických účtov k syntetickým účtom

(1) Pri vytváraní analytických účtov sa zohľadňujú tieto hľadiská:
a)	členenie majetku podľa 
1.	druhu, hmotne zodpovedných osôb a miesta umiestnenia majetku,
2.	doby použiteľnosti na dlhodobý majetok a krátkodobý majetok,
b)	členenie pohľadávok a záväzkov podľa dohodnutej doby splatnosti a zostatkovej doby splatnosti,
c)	členenie podľa jednotlivých dlžníkov alebo rovnorodých skupín dlžníkov,
d)	členenie podľa jednotlivých veriteľov alebo rovnorodých skupín veriteľov, 
e)	členenie na  slovenskú menu a cudziu menu  podľa  § 4 ods. 6 zákona,
f)	členenie podľa položiek účtovnej závierky, a to vrátane položiek vyplývajúcich z   požiadaviek na zostavenie poznámok, 
g)	členenie pre potreby zúčtovania zdravotného poistenia, nemocenského poistenia a dôchodkového poistenia, príspevkov na poistenie v nezamestnanosti a  príspevku do garančného fondu,
h)	iné členenie podľa potrieb účtovnej jednotky.
(2) Podľa povahy majetku a záväzkov sa v účtovníctve vytvára analytická evidencia, ktorá obsahuje okrem ocenenia aj ďalšie pre účtovnú jednotku potrebné údaje. 
§ 6	
Otvorenie   účtovných kníh
(1) Účty hlavnej knihy sa otvoria účtovnými zápismi. Konečné zostatky jednotlivých súvahových účtov majetku, záväzkov a vlastného imania  sa účtujú ako začiatočné stavy jednotlivých súvahových účtov majetku, záväzkov a vlastného imania k prvému dňu bezprostredne nasledujúceho účtovného obdobia.
 (2) Začiatočné stavy súvahových účtov sa pri otvorení účtovných kníh účtujú účtovnými zápismi na ťarchu účtu 701 - Začiatočný účet súvahový a v prospech príslušných novootvorených účtov záväzkov a vlastného imania a účtovnými zápismi v prospech účtu 701 - Začiatočný účet súvahový a na ťarchu príslušných novootvorených účtov majetku.
§ 7	
Uzavretie účtovných kníh a účtovná závierka

            (1) Účty hlavnej knihy sa uzavrú účtovnými zápismi  podľa § 16 zákona.
(2) Pri uzavretí účtovných kníh sa
a)	zisťujú obraty strán Má dať a strán Dal jednotlivých účtov,
b)	zisťujú konečné stavy   nákladových účtov zo správnej činnosti v súlade s osobitným predpisom), ktoré sa účtujú  na ťarchu účtu 599 – Prevod nákladov a konečný stav účtu 599 – Prevod nákladov sa účtuje so súvzťažným zápisom na ťarchu účtu 416 – Fond privatizácie,
c)	účtujú  konečné zostatky účtov majetku v prospech týchto účtov a na ťarchu účtu 702 - Konečný účet súvahový a konečné zostatky účtov záväzkov a vlastného imania na ťarchu týchto účtov a v prospech účtu 702 - Konečný účet súvahový.

§ 8	
Všeobecné zásady pre členenie majetku a záväzkov

(1) Majetok účtovnej jednotky sa z časového hľadiska člení na dlhodobý majetok  a krátkodobý majetok. Dlhodobý majetok je majetok, ktorého doba použiteľnosti,  dohodnutá doba splatnosti alebo vyrovnania iným spôsobom  pri vzniku účtovného prípadu je dlhšia ako jeden rok. Krátkodobý majetok je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok.
(2) Záväzky účtovnej jednotky sa z časového hľadiska členia na dlhodobé záväzky  a krátkodobé záväzky. Dlhodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok. Krátkodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok.  
(3) Ak pri konkrétnom druhu majetku a konkrétnom druhu záväzku nie je možné ich členenie  podľa odsekov 1 a 2, rozhodujúci pre členenie majetku a záväzkov  je zámer účtovnej jednotky, s akým sa obstarával majetok alebo vznikal záväzok.
(4) Dohodnutá  doba splatnosti pohľadávok a záväzkov je doba dohodnutá v zmluve, v  ktorej  sa majú pohľadávky a záväzky splatiť. Podľa dohodnutej doby splatnosti sa pohľadávky a záväzky účtujú pri vzniku účtovného prípadu na príslušné syntetické účty.
(5) Zostatková doba splatnosti  pohľadávok a záväzkov je doba, ktorá sa rovná rozdielu medzi dohodnutou dobou splatnosti a dňom, ku ktorému sa zostavuje účtovná závierka.

§ 9	
Podrobnosti  o postupoch účtovania dlhodobého majetku a krátkodobého majetku určeného na správnu činnosť 

	(1) Dlhodobý nehmotný majetok ) sa účtuje na príslušných účtoch účtovej skupiny  01 – Dlhodobý nehmotný majetok so súvzťažným zápisom v prospech účtu 041 – Obstaranie dlhodobého nehmotného majetku. Obstaranie dlhodobého nehmotného majetku  sa zároveň účtuje v prospech účtu 411 – Základné imanie so súvzťažným zápisom  na ťarchu účtu 416 – Fond privatizácie.
(2) Dlhodobý hmotný majetok ) sa účtuje na príslušných účtoch účtovej skupiny 02 – Dlhodobý hmotný majetok so súvzťažným zápisom v prospech účtu 042 – Obstaranie dlhodobého hmotného majetku.  Obstaranie dlhodobého hmotného majetku sa zároveň účtuje v prospech účtu 411 – Základné imanie so súvzťažným zápisom na ťarchu účtu 416 – Fond privatizácie.
(3) Nehmotný majetok), ktorý nebol zaradený do dlhodobého nehmotného majetku, sa účtuje na ťarchu účtu 518 – Ostatné služby. Do doby vyradenia z používania sa tento nehmotný majetok účtuje na podsúvahových účtoch.
(4) Hmotný majetok), ktorý nebol zaradený do dlhodobého hmotného majetku, sa účtuje na ťarchu účtu 501 – Spotreba materiálu. Do doby vyradenia z používania sa tento hmotný majetok účtuje na podsúvahových účtoch.
 (5)  Oprávky k dlhodobému nehmotnému majetku a k dlhodobému hmotnému majetku, sa účtujú na ťarchu účtu 411 – Základné imanie so súvzťažným zápisom v prospech príslušného účtu účtovej skupiny 07 – Oprávky k dlhodobému nehmotnému majetku alebo k príslušnému účtu účtovej skupiny 08 – Oprávky k dlhodobému hmotnému majetku.  Oprávky za bežné účtovné obdobie sa účtujú vo výške ročného odpisu podľa odpisového plánu fondu.  Pri tvorbe odpisového plánu sa zohľadňuje očakávané použitie majetku a intenzita jeho využitia. V účtovnej jednotke, ktorou je fond sa neúčtujú odpisy).
(6) Dlhodobý nehmotný majetok a dlhodobý hmotný majetok sa pri vyradení z používania účtuje na ťarchu účtu  príslušného účtu  účtovej skupiny 07 – Oprávky k dlhodobému nehmotnému majetku alebo na ťarchu účtu účtovej skupiny 08 – Oprávky k dlhodobému hmotnému majetku.  Zostatková cena dlhodobého nehmotného majetku a dlhodobého hmotného majetku, ktorý nie plne odpísaný, sa účtuje pri vyradení v prospech účtu účtovej skupiny 07 – Oprávky k dlhodobému nehmotnému majetku alebo v prospech účtu účtovej skupiny 08 – Oprávky k dlhodobému hmotnému majetku so súvzťažným zápisom  na ťarchu účtu 411 – Základné imanie. Pri vyradení dlhodobého nehmotného majetku a dlhodobého hmotného majetku sa zároveň účtuje v prospech príslušného účtu  účtovej skupiny 01 – Dlhodobý nehmotný majetok alebo v prospech príslušného účtu účtovej skupiny 02 – Dlhodobý hmotný majetok so súvzťažným zápisom na ťarchu príslušného účtu účtovej skupiny 07 – Oprávky k dlhodobému nehmotnému majetku alebo na ťarchu príslušného účtu účtovej skupiny 08 – Oprávky k dlhodobému hmotnému majetku.
(7) Suma dokončeného  technického zhodnotenia) na dlhodobom nehmotnom majetku a dlhodobom hmotnom majetku  sa zároveň účtuje na ťarchu účtu 416 – Fond privatizácie so súvzťažným zápisom v prospech účtu 411 – Základné imanie. 
(8)  Pri účtovaní dlhodobého nehmotného  majetku  a dlhodobého hmotného majetku   sa primerane použije  osobitný predpis).

§ 10	
Podrobnosti o postupoch účtovania nákladov  na správnu činnosť 

(1) Náklady na správnu činnosť sa účtujú na príslušných účtoch účtovej triedy 5 – Náklady, pričom obsahové vymedzenie nákladov je závislé od obsahového vymedzenia nákladov  schváleného v rozpočte).

(2) Náklady sa účtujú do obdobia, v ktorom  boli vynaložené.  

(3) Ku dňu, ku ktorému sa zostavuje účtovná závierka, sa nevyfakturované dodávky  účtujú  podľa osobitného predpisu).

(4) Obstaranie materiálu  a hnuteľných vecí s dobou použiteľnosti  najviac jeden rok sa účtuje na ťarchu účtovej triedy 5 – Náklady.  Ak materiál a hnuteľné veci je potrebné skladovať, skladovaný materiál a hnuteľné veci sa evidujú podľa vnútorných predpisov účtovnej jednotky.

(5)  Príjmy a vznik pohľadávky  so správnej činnosti sa účtujú so súvzťažným zápisom  v prospech účtu 416 – Fond privatizácie.

§ 11	
Podrobnosti o postupoch účtovania majetku štátu  a prevod majetkových účastí štátu  určených na privatizáciu a o privatizácii majetku

(1) Majetok určený na privatizáciu, ktorý prechádza na fond  podľa osobitného predpisu) sa účtuje na ťarchu účtu 064 – Majetok fondu so súvzťažným zápisom v prospech účtu 416 – Fond privatizácie.

(2) Majetok na účte 064 – Majetok fondu sa účtuje v ocenení podľa účtovnej závierky privatizovanej účtovnej jednotky, pričom sa suma majetku zistí ako rozdiel majetku a záväzkov. 

(3) Predaj privatizovaného majetku sa  účtuje  na ťarchu účtu 315 – Pohľadávky z privatizácie so súvzťažným zápisom v prospech účtu 064 – Majetok     fondu. Rozdiel medzi predajnou cenou a hodnotou   privatizovaného majetku v účtovníctve  sa účtuje na ťarchu alebo v prospech účtu 416 – Fond privatizácie.

(4)  Pri založení akciovej spoločnosti alebo inej obchodnej spoločnosti sa  účtuje   dočasná majetková  účasť na ťarchu účtu 257 – Ostatné realizovateľné cenné papiere so súvzťažným zápisom v prospech účtu 064 – Majetok fondu.  Trvalá majetková účasť ) sa účtuje na ťarchu príslušného účtu účtovej skupiny 06 – Dlhodobý finančný  majetok so súvzťažným zápisom v prospech účtu 064 – Majetok fondu.

(5) Pri predaji cenných papierov a podielov sa účtuje  v prospech príslušného účtu účtovej skupiny 06 – Dlhodobý finančný majetok alebo účtu 257 – Ostatné realizovateľné cenné papiere so súvzťažným zápisom na ťarchu účtu 315 – Pohľadávky z privatizácie. Rozdiel medzi hodnotou cenných papierov a podielov v účtovníctve  a predajnou cenou cenných papierov a podielov  sa účtuje v prospech alebo  na ťarchu účtu 416 – Fond privatizácie.

(6) Použitie majetku fondu podľa osobitného predpisu) sa účtuje na ťarchu účtu  416 – Fond privatizácie so súvzťažným zápisom v prospech účtu 064 – Majetok privatizácie.

(7)  O majetku nadobudnutom v dôsledku  odstúpenia od zmluvy)  sa účtuje na ťarchu účtu 064 – Majetok fondu so súvzťažným zápisom v prospech účtu 416 – Fond privatizácie. Rozdiel medzi hodnotou  privatizovaného majetku v čase účinnosti zmluvy o predaji  podniku alebo jeho časti a hodnotou majetku v čase jeho prevzatia) sa účtuje na ťarchu účtu 315 – Pohľadávky z privatizácie  so súvzťažným zápisom v prospech účtu 416 – Fond privatizácie.

(8) Majetok, ktorý sa po odstúpení od zmluvy  prenajíma  na základe zmluvy o nájme)  sa  účtuje  v ocenení podľa súpisu, ktorý je súčasťou  zápisnice o odovzdaní  majetku podľa osobitného predpisu) na ťarchu účtu 068 – Prenajatý majetok fondu so súvzťažným zápisom v prospech účtu 064 – Majetok fondu. Záväzky fondu, ktoré neboli predmetom zmluvy o nájme18)   sa účtujú v prospech účtu 479 – Ostatné dlhodobé záväzky alebo 379 – Ostatné krátkodobé záväzky.

(9) Ocenenie  majetku  a záväzkov ) sa   uvádza    len v poznámkach k účtovnej závierke.
  (10) Tvorba a rozpúšťanie opravných položiek)  sa uvádzajú len poznámkach k účtovnej závierke.
(11) Na členenie cenných papierov, podielov a zmeniek sa primerane použije osobitný predpis).
§ 12	
Zásady pre tvorbu a použitie rezerv
	(1) Tvorba rezerv zo správnej činnosti fondu  sa účtuje   na ťarchu nákladov a ich  použitie a zrušenie sa účtuje na ťarchu nákladov so znamienkom mínus.
 (2)  Rezervy  zo správnej činnosti sa vytvárajú  najmä  na

a)	odstupné,
b)	nevyčerpané dovolenky, vrátane sociálneho zabezpečenia,
c)	nevyfakturované dodávky a služby.

 (3) Tvorba, použitie a zrušenie rezerv z hlavnej činnosti sa uvádzajú v poznámkach k účtovnej závierke.

(4) Na účtovanie rezerv zo správnej činnosti sa primerane použijú ustanovenia o rezervách podľa osobitného predpisu). 

§ 13	
Účtovanie  kurzových rozdielov
 
(1) Na účtoch pohľadávok a záväzkov zo správnej činnosti   sa účtujú kurzové rozdiely  vznikajúce v účtovníctve ku dňu uskutočnenia účtovného prípadu z dôvodu inkasa pohľadávok a platby záväzkov   so súvzťažným zápisom na ťarchu účtu 563 – Kurzové straty alebo v prospech účtu 416 – Fond privatizácie.
(2)  Ku dňu, ku ktorému sa zostavuje účtovná závierka,  kurzový rozdiel z ocenenia majetku a  záväzkov uvedených v § 4 ods. 6 zákona zo správnej činnosti  sa účtuje na ťarchu účtu 563 – Kurzové straty alebo v prospech účtu 416  – Fond privatizácie.
 (3)  Na účtoch pohľadávok, záväzkov, dlhodobého finančného majetku a krátkodobého finančného majetku z privatizácie sa účtujú kurzové rozdiely vznikajúce v účtovníctve ku dňu uskutočnenia účtovného prípadu z dôvodu inkasa pohľadávky, platby záväzkov a predaja dlhodobého finančného majetku a krátkodobého finančného majetku so súvzťažným zápisom na účet 416 – Fond privatizácie.
 (4) Ku dňu, ku ktorému sa zostavuje účtovná závierka, sa  kurzový rozdiel z ocenenia majetku a záväzkov uvedených v § 4 ods. 6  zákona z privatizácie   uvádzajú len v poznámkach k účtovnej závierke.

§ 14	
Účtová trieda 2 – Finančné účty

(1) Na obsahové vymedzenie  účtovej triedy 2 – Finančné účty sa vzťahuje obsahové vymedzenie  rovnakej účtovej triedy podľa osobitného predpisu10), pričom účtovná jednotka, ktorou je fond používa aj účet 222 – Bankový účet na prostriedky z privatizácie, na ktorom sa  účtuje stav a pohyb peňažných prostriedkov z privatizácie  podľa osobitného predpisu1 ). 

(2) Na účte 221 – Bankové účty sa účtuje stav a pohyb peňažných prostriedkov určených na správnu činnosť.

§ 15	

Účtová trieda 3 – Zúčtovacie vzťahy

              (1)  Na obsahové  vymedzenie účtovej triedy 3 – Zúčtovacie vzťahy sa primerane vzťahuje obsahové vymedzenie rovnakej účtovej triedy podľa osobitného predpisu10).

	(2) Na účte  315 – Pohľadávky z privatizácie sa účtuje pohľadávka z predaja privatizovaného majetku so súvzťažným zápisom v prospech účtu 064 -  Majetok fondu.  Na ťarchu tohto účtu sa účtuje vznik pohľadávky z predaja cenných papierov a podielov  so súvzťažným zápisom v prospech účtovej skupiny 06 -  Dlhodobý finančný majetok alebo účtu 257 – Ostatné realizovateľné cenné papiere.

(3) V účtovnej jednotke, ktorou je fond sa neúčtuje na účtoch účtovej skupiny   38 – Časové rozlíšenie nákladov a výnosov.
 
§ 16	

Účtová trieda 4 – Kapitálové účty a dlhodobé záväzky
	
	(1) Na obsahové  vymedzenie  účtovej triedy 4  - Kapitálové účty a dlhodobé záväzky sa primerane vzťahuje obsahové vymedzenie rovnakej účtovej triedy podľa osobitného predpisu10).

(2)  Účtovú skupinu 41 – Základné imanie a kapitálové fondy tvorí
a)	základné imanie,
b)	fond privatizácie,
c)	fond  prostriedkov osobitného účtu.

 (3) V prospech účtu  411 – Základné imanie sa účtuje  tvorba Základného imania, ktoré je tvorené vo výške obstarávacej ceny dlhodobého nehmotného a dlhodobého hmotného majetku určeného na správnu činnosť fondu so súvzťažným zápisom na ťarchu účtu 416 – Fond privatizácie. Na ťarchu účtu 411 – Základné imanie sa účtujú oprávky k dlhodobému nehmotnému majetku a k dlhodobému hmotnému majetku a zostatková cena vyradeného dlhodobého nehmotného majetku a dlhodobého hmotného majetku používaného v správnej činnosti.

(4) Na účte 416 – Fond privatizácie sa účtuje  tvorba a použitie zdrojov z majetku fondu  podľa osobitného predpisu). V prospech účtu 416 – Fond privatizácie sa zo správnej činnosti  účtujú napríklad prijaté bankové úroky, prijaté tržby z predaja majetku.  Na ťarchu účtu 416 – Fond privatizácie sa účtuje  obstaranie dlhodobého nehmotného majetku a dlhodobého hmotného majetku určeného na správnu činnosť.

(5) Na účte 417 – Fond prostriedkov osobitného účtu sa účtujú   prostriedky  sústredené na osobitnom účte podľa  osobitného predpisu).

(6)  Na účte 472 – Záväzky so sociálneho fondu sa účtuje tvorba a použitie sociálneho fondu. Prídel do sociálneho fondu sa účtuje v prospech účtu 472 – Záväzky so sociálneho fondu  so súvzťažným zápisom na ťarchu účtu 527 – Zákonné sociálne náklady. 
 
(7) V účtovnej jednotke, ktorou je fond  sa neúčtuje na účtoch účtovej skupiny  42 – Fondy tvorené zo zisku a prevedené výsledky hospodárenia,  účtovej skupiny 43 – Výsledok hospodárenia, účtovej skupiny  48 – Odložený daňový záväzok a odložená daňová pohľadávka, účtovej skupiny 49 – Fyzická osoba – podnikateľ.

§ 17	
Účtová trieda 5 – Náklady

Na  obsahové vymedzenie účtovej triedy  5 – Náklady sa primerane vzťahuje obsahové vymedzenie rovnakej účtovej triedy podľa osobitného predpisu10).

Prechodné a záverečné  ustanovenia
§ 18	

(1) Pri prechode  z účtovania podľa doterajšieho predpisu na účtovanie podľa tohto opatrenia   sa vykonajú tieto účtovné operácie:
a)	 zostatok účtu 063 – Ostatné investičné cenné papiere sa účtuje podľa § 11  na účty účtovej skupiny 06 – Dlhodobý finančný majetok a účet 257 – Ostatné realizovateľné cenné papiere,
b)	zostatok účtu 065 – sa účtuje na ťarchu účtu 068 – Prenajatý majetok fondu,
c)	zostatok analytického účtu 315 – Ostatné pohľadávky určeného na účtovanie správnej činnosti sa účtuje na účet 316 - Pohľadávky zo správnej činnosti, 
d)	zostatok účtu 028 – Drobný hmotný  investičný majetok sa účtuje súvzťažným zápisom na ťarchu účtu 088 – Oprávky k drobnému hmotnému investičnému majetku. 

(2) K majetku účtovnej jednotky, ku ktorému sa podľa doterajších predpisov neúčtovali  oprávky,  sa tieto oprávky dotvoria aj za dobu  od nadobudnutia majetku  v súlade s § 28 zákona.  Vypočítaná suma  oprávok sa účtuje na príslušný účet účtovej skupiny 07 – Oprávky k dlhodobému nehmotnému majetku alebo 08 – Oprávky k dlhodobému hmotnému majetku so súvzťažným zápisom na ťarchu účtu 411 – Základné imanie.

(3) Opravné položky  vytvorené podľa doterajšieho predpisu sa znížia alebo rozpustia, ak zanikne riziko, na ktoré boli vytvorené, opačným účtovným zápisom ako ich tvorba.

§ 19	

Zrušuje sa opatrenie  Ministerstva financií Slovenskej republiky  z 28. novembra  1994 č. 65/553/1994, ktorým sa mení a dopĺňa účtová osnova a postupy účtovania pre podnikateľov pre účely Fondu národného majetku Slovenskej republiky (oznámenie č.348/1994  Z. z.) v znení opatrenia č. 65/508/1995 (oznámenie č. 275/1995 Z. z.).
	
§ 20	

 Toto opatrenie nadobúda účinnosť 1. septembra 2003.

							 		Ivan Mikloš
							podpredseda vlády a minister financií

						Príloha k opatreniu č. 14875/2003-92

RÁMCOVÁ ÚČTOVÁ  OSNOVA   PRE
FOND 

  		              Účtová trieda  0 – Dlhodobý majetok

01 – Dlhodobý nehmotný majetok

013 - Softvér
014 - Oceniteľné práva
019 - Ostatný  dlhodobý nehmotný  majetok

02 – Dlhodobý hmotný  majetok - odpisovaný

021 - Stavby
022 - Samostatné hnuteľné veci a súbory hnuteľných vecí
029 - Ostatný  dlhodobý hmotný majetok

03 – Dlhodobý hmotný  majetok - neodpisovaný

031 - Pozemky
032 - Umelecké diela a zbierky

04 – Obstaranie dlhodobého majetku 

041 - Obstaranie  dlhodobého nehmotného majetku
042 -  Obstaranie  dlhodobého hmotného majetku
043 - Obstaranie dlhodobého finančného majetku

05 - Poskytnuté preddavky na  dlhodobý majetok 

051 - Poskytnuté preddavky na dlhodobý nehmotný majetok
052 - Poskytnuté preddavky na dlhodobý hmotný  majetok
053 - Poskytnuté preddavky na dlhodobý finančný majetok

06 – Dlhodobý finančný majetok 

061 - Cenné papiere a podiely minimálne s 51 % účasťou 
062 - Cenné papiere a podiely  s viac ako 20 % účasťou  a menej ako 51 % účasťou 
063 - Realizovateľné cenné papiere a podiely 
064 – Majetok  fondu
065 - Dlhové cenné papiere držané do splatnosti
067 - Ostatné pôžičky
068 – Prenajatý  majetok fondu
069 - Ostatný dlhodobý finančný majetok

07 – Oprávky k dlhodobému nehmotnému majetku
071 – Oprávky k softvéru
074 – Oprávky k oceniteľným právam
079 – Oprávky k ostatnému dlhodobému nehmotnému majetku

08 – Oprávky k dlhodobému hmotnému majetku
081 – Oprávky k stavbám
082 – Oprávky k samostatným hnuteľným veciam a k súboru hnuteľných vecí
089 – Oprávky k ostatnému dlhodobému hmotnému majetku

Účtová trieda 2 - Finančné účty

 21  - Peniaze

211 - Pokladnica
213 - Ceniny

22  - Účty v bankách

221 - Bankové účty
222 -  Bankový účet  na prostriedky  z privatizácie 

23  - Bežné bankové úvery

231 - Krátkodobé bankové úvery
232 - Eskontné úvery

24  - Iné krátkodobé finančné výpomoci

241 - Vydané krátkodobé dlhopisy
249 - Ostatné krátkodobé finančné výpomoci

25  - Krátkodobý finančný majetok

251 - Majetkové cenné papiere na obchodovanie
253 – Dlhové  cenné papiere na obchodovanie
255 - Vlastné dlhopisy
256 – Dlhové cenné papiere so splatnosťou do jedného roka držané do splatnosti
257 – Ostatné realizovateľné cenné papiere  
259 – Obstaranie krátkodobého finančného majetku

26  - Prevody medzi finančnými účtami

261 - Peniaze na ceste

			Účtová trieda 3 - Zúčtovacie vzťahy

31	- Pohľadávky

311 - Odberatelia
312 - Zmenky na inkaso
313 - Pohľadávky za eskontované cenné papiere
314 - Poskytnuté  preddavky
315 – Pohľadávky z privatizácie
316 –  Ostatné pohľadávky zo správnej činnosti

32  - Záväzky

321 - Dodávatelia
322 - Zmenky na úhradu
323 - Krátkodobé rezervy
324 - Prijaté preddavky
325 - Ostatné záväzky
326 - Nevyfakturované dodávky

33 - Zúčtovanie so zamestnancami a orgánmi sociálneho zabezpečenia a zdravotného poistenia

331 - Zamestnanci
333 - Ostatné záväzky voči zamestnancom
335 - Pohľadávky voči zamestnancom
336 - Zúčtovanie s orgánmi sociálneho zabezpečenia a zdravotného poistenia 

34  - Zúčtovanie daní a dotácií

341 - Daň z príjmov
342 - Ostatné priame dane
345 - Ostatné dane a poplatky

 35 -  Pohľadávky voči spoločníkom a združeniu

355  - Ostatné pohľadávky voči spoločníkom a členom 

36  - Záväzky voči spoločníkom a združeniu

367 - Záväzky z upísaných nesplatených cenných papierov a vkladov

37  - Iné pohľadávky a iné záväzky

373 - Pohľadávky a záväzky z pevných termínových operácií
375 - Pohľadávky z vydaných  dlhopisov
376 – Nakúpené opcie
377 - Predané opcie 
378 - Iné pohľadávky
379 - Iné záväzky

		Účtová trieda 4 - Kapitálové účty a dlhodobé záväzky

41  - Základné imanie a  fondy

411 - Základné imanie
416 – Fond privatizácie
417 – Fond osobitných prostriedkov

45  - Rezervy

459 - Ostatné rezervy

46  - Bankové úvery

461 - Bankové úvery

 47  - Dlhodobé záväzky

472 – Záväzky zo sociálneho fondu
473 - Vydané dlhopisy
474 - Záväzky z prenájmu
475 - Dlhodobé prijaté preddavky
476 – Dlhodobé nevyfakturované dodávky
478 - Dlhodobé zmenky na úhradu
479 - Ostatné dlhodobé záväzky

Účtová trieda 5 - Náklady

50  - Spotrebované nákupy

501 - Spotreba materiálu
502 - Spotreba energie

51 - Služby

511 - Opravy a udržiavanie
512 - Cestovné
513 - Náklady na reprezentáciu
518 - Ostatné služby

52 - Osobné náklady

521 - Mzdové náklady
523 - Odmeny členom orgánov spoločnosti 
524 - Zákonné sociálne zabezpečenie
525 - Ostatné sociálne  zabezpečenie
526 - Sociálne náklady fyzickej osoby - podnikateľa
527 - Zákonné sociálne náklady
528 - Ostatné sociálne náklady

53  - Dane a poplatky

532 - Daň z nehnuteľnosti
538 - Ostatné dane a poplatky

54  - Iné  náklady na  správnu  činnosť

544 - Zmluvné pokuty, penále a úroky z omeškania
545 - Ostatné pokuty, penále a úroky z omeškania
546 - Odpis pohľadávky
548 - Ostatné  náklady na správnu činnosť
549 - Manká a škody 

56  - Finančné náklady

562 - Úroky
563 - Kurzové straty
568 - Ostatné finančné náklady

58  - Mimoriadne náklady

588 - Ostatné mimoriadne náklady

Účtová trieda 7 – Uzávierkové účty  a podsúvahové účty

70  - Súvahové uzávierkové účty

701 - Začiatočný účet súvahový
702 - Konečný účet súvahový

75 až 79 - Podsúvahové účty